Azagis
Azagis – ežeras pietų Lietuvoje, Druskininkų savivaldybėje, apie 4 km į pietus nuo Leipalingio. Ežero ilgis iš šiaurės į pietus – 0,52 km, plotis – iki 0,2 km. Altitudė 111,2 m. Krantai žemi, plačiai užpelkėję, apaugę krūmynais ir medžiais. Aplinkui plyti pievos. Pelkės vakariniu pakraščiu prateka J.B.-1 upelis link Juodajo Bilso ežero (Bilsinyčios baseinas). Šalia įsikūręs Vilkanastrų kaimas. Ežerėvardis Azãgis jotvingiškas, kilęs nuo ažagis, ažegys („pūgžlys“).